Taltupis
Taltupis – upelis šiaurės Lietuvoje, Pasvalio rajone, Joniškėlio apylinkių seniūnijoje; Karklio kairysis intakas (Lėvens baseinas). Prasideda Lepšynės miške, apie 4 km į pietryčius nuo Joniškėlio, prie Baldoniškio viensėdžio. Aukštupyje teka šiaurės kryptimi mišku, vėliau iki pat žiočių – per dirbamus laukus. Ties Meškalaukiu daro kilpą ir suka į pietryčius. Įteka į Karklį 4,1 km nuo jo žiočių. Vaga reguliuota. Ties Meškalaukiu įteka bevardis upelis (kairysis intakas).